Avertizare METEO: COD portocaliu și galben de instabilitate atmosferică și disconfort termic.
ANM a emis o serie de averizări cod portocaliu și galben, de instabilitate atmosferică accentuată și de disconfort termic. Codul portocaliu este valabil pentru intervalul 5 iulie, ora 12:00 – 5 iulie, ora 23:00 și privește o instabilitate atmosferică accentuată. În București, indicele temperatură-umezeală (ITU) va atinge și va depăși ușor pragul critic de 80 de unități.
În Oltenia, nordul și nord-vestul Munteniei, sudul Banatului, precum și în jumătatea de sud a Transilvaniei vor fi intervale cu averse torențiale, frecvente descărcări electrice, intensificări puternice ale vântului, vijelii și grindină.În intervale scurte de timp sau prin acumulare, cantitățile de apă vor depăși 35-40 l/mp și pe arii restrânse 50-70 l/mp, anunță ANM.Codul gaben de instabilitate atmosferică temporar accentuată este valabil până pe 6 iulie, la ora 03:00 și privește sud-vestul, centrul și local în sud-estul teritoriului, precum și în zonele de deal și de munte.Instabilitatea se va manifesta prin averse torențiale, frecvente descărcări electrice, vijelii și grindină.Cantitățile de apă vor depăși 25-30 l/mp și izolat 40-50 l/mp, anunță ANM.Codul galben de disconfort termic este valabil în perioada 05 iulie, orele 12:00 – 19:00. În intervalul menţionat, disconfortul termic va fi accentuat în Dobrogea, local în Muntenia și sudul Moldovei, inclusiv în București, unde indicele temperatură-umezeală (ITU) va atinge și va depăși ușor pragul critic de 80 de unități și se vor înregistra temperaturi maxime de până la 33-35 de grade.